Die wêreld in foto's – 2 Maart 2020 | Maroela Media
Die wêreld in foto's – 2 Maart 2020
'n Betoger hou 'n plakkaat vas wat lui "Die mense wil die owerheid tot 'n val bring" tydens 'n betoging in Bagdad, Irak. Die aangewese premier van Irak het Sondagaand sy onttrekking uit die pos aangekondig wat die politieke stilstand in die land verleng te midde van ekonomiese, gesondheids- en sekuriteitsuitdagings. (Foto: Khalid Mohammed, AP)
'n Vrou hardloop voor sonop in Frankfurt, Duitsland. (Foto: Michael Probst, AP)
Lede van die Indiese Kongresparty steek 'n afbeelding van Amit Shah, dié land se minister van binnelandse sake, aan die brand tydens 'n betoging oor die dodelike onluste in Nieu-Delhi. (Foto: Manish Swarup, AP)
'n Toeris met 'n gesigmasker tydens 'n besoek aan Buckingham-paleis in Londen. Boris Johnson, die Britse premier, het Sondag gesê hy is vol vertroue dat Brittanje se nasionale gesondheidsdiens die koronavirus, oftewel Covid-19, kan beveg. (Foto: Frank Augstein, AP)